# Tomàs Cusiné Barber

Tomàs Cusiné Barber (Mollerussa, Pla d'Urgell, 1962) és un enòleg i empresari català, considerat per amplis sectors del món de l'enologia com un dels millors assembladors de vins de l'estat espanyol. Fou responsable dels cellers Castell del Remei (D.O. Costers del Segre) entre 1985 i 2003 i del Celler de Cantonella, elaborador a la Pobla de Cérvoles dels vins Cérvoles (D.O. Costers del Segre) entre 1997 i 2003, quan fundà al Vilosell el celler que porta el seu nom, Tomàs Cusiné, també dins la D.O. Costers del Segre. D'aquest celler, situat a 720 m d'altitud i amb les vinyes principalment plantades en terrenys calcaris orientats a la cara nord de la Serra de la Llena, en sortí el vi blanc Auzells i vins negres com Vilosell, Llebre o Geol (alguns d'ells guardonats amb més de 90 punts a les guies Tanzer, Parker o Peñín) i altres vins de finca, com Comabarra, premiat com el segon millor gran vi d'Espanya l'any 2015.
L'any 2014 tornà al capdavant del Castell del Remei i Cantonella, rebatejant aquest últim amb el nom de Cérvoles Celler, d'on n'han sortit vins com l'Estrats, premiat amb una Gran Medalla d'or al Catavinum 2017. Per altra banda, la firma Tomàs Cusiné ha transcendit els límits de la denominació d'origen que li és pròpia amb la creació de Cara Nord Celler, que s'inscriu en la D.O. Conca de Barberà i la producció del vi anomenat Mineral, D.O. Montsant. Des del mateix 2014 és el president de la ruta del vi de Lleida-Costers del Segre. És considerat el principal coneixedor de la D.O. Costers del Segre, així com un dels grans noms de la indústria vitivinícola a Catalunya, tot apostant per una transformació progressiva de la seva producció vers l'agricultura ecològica.

## Referències

* ↑ Diccionari biogràfic de les terres de Lleida. Política, economia, cultura i societat. Segle XX. Antonieta Jarne, Conxita Mir, Joan Sagués i Enric Vicedo. Lleida: Alfazeta, 2010, p. 137. ISBN 978-84-937715-5-3.
* ↑ «Tomàs Cusiné: “No se puede cambiar el pasado, sólo el futuro”» (en castellà). [Consulta: 17 setembre 2016].
* ↑ «Bodega Tomàs Cusiné | enterwine.com» (en castellà). [Consulta: 22 gener 2018].
* ↑ «Vins - Geol». Arxivat de l'original el 2018-01-23. [Consulta: 22 gener 2018].
* ↑ «Vins - Auzells». Arxivat de l'original el 2018-01-23. [Consulta: 22 gener 2018].
* ↑ «Grandes vinos: Finca Comabarra 2011». Arxivat de l'original el 2016-09-19. [Consulta: 17 setembre 2016].
* ↑ «Finca Comabarra, second best wine of Spain in Wine Guide 2015 ABC» (en anglès). Arxivat de l'original el 2018-01-23. [Consulta: 22 gener 2018].
* ↑ «Vins - Finca Comabarra». Arxivat de l'original el 2018-01-23. [Consulta: 22 gener 2018].
* ↑ Segre.com. «Un total de 33 vins de Costers del Segre, premiats al concurs internacional Catavinum». [Consulta: 22 gener 2018].
* ↑ «Tomàs Cusiné, reelegit president de la Ruta del Vi de Lleida – Costers del Segre . - Actualitat del vi» (en castellà). Actualitat del vi, 15-07-2014. Arxivat de l'original el 2018-01-23 [Consulta: 22 gener 2018]. Arxivat 2018-01-23 a Wayback Machine.
* ↑ Vila Betriu, Joaquim. 26 nombres. 26 vinos (en castellà). Vila Viniteca, 2009, p. 153.
* ↑ «Tomàs Cusiné, autor de vins». CCMA, 22-10-2015. [Consulta: 22 gener 2018].
* ↑ «Un 40% de la vendimia 2016 del grupo Tomàs Cusiné será de producción ecológica». La Vanguardia.